
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

Privind, aprobarea închirierii prin licitaţie publică a suprafetei de 134,54 ha pasune situata  în Focşani, Bolotesti si Slobozia-Ciorasti, care aparţine

domeniului public al municipiului Focşani

       Consiliul local al municipiului Focşani, judeţul Vrancea, întrunit în şedinţă extraordinara:
         - analizând Proiectul de hotărâre iniţiat de Primarul municipiului Focşani, raportul comun al Serviciului comunitar de cadastru si agricultura, al Directiei Economice si al Serviciului juridic, contencios, administrarea domeniului public si privat, publicitate, înregistrat la nr.13162/16.03.200903.04.2009  prin care se propune, aprobarea închirierii prin licitaţie publică a suprafetei de 134,54 ha pasune situata  în Focşani, Bolotesti si Slobozia-Ciorasti, care aparţine domeniului public al municipiului Focşani, avizul favorabil al Comisiei  pentru  buget, finante, investitii, libera initiativa, economie si servicii publice, si al Comisiei pentru agricultura, protectia mediului si ecologie ; 
        -  în temeiul  art. 36 alin. (1), (2) lit. “c”, art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată,
HOTĂRĂŞTE :

          Art. 1. Se aprobă închirierea prin licitaţie publică a suprafetei de 134,54 ha pasune situata  în Focşani, Bolotesti si Slobozia-Ciorasti, care aparţine domeniului public al municipiului Focşani , identificata în anexele nr.1-5 care fac parte integrantă din prezenta hotărâre, delimitata astfel:
      - suprafata de 10,26 ha pe teritoriul administrativ Focsani

      - suprafata de 99,28 ha pasune pe teritoriul administrativ Bolotesti;

      - suprafata de 25 ha pe teritoriul administrativ Slobozia-Ciorasti.

         Art. 2. Se aprobă caietul de sarcini privind închirierea prin licitaţie publică a suprafetei de 134,54 ha pasune situata  în Focşani, Bolotesti si Slobozia-Ciorasti, care aparţine domeniului public al municipiului Focşani , conform anexei nr.6 care face parte integrantă din prezenta hotărâre.. Preţul minim de pornire la licitaţie este de 250 lei / ha/ an.
         Art.3.  Se aproba contractul de inchiriere privind închirierea prin licitaţie publică a suprafetei de 134,54 ha pasune situata  în Focşani, Bolotesti si Slobozia-Ciorasti, care aparţine domeniului public al municipiului Focşani , conform anexei nr.7 care face parte integrantă din prezenta hotărâre.
          Art. 4. Prezenta hotărâre va fi comunicată de către Directia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, publicitate, Direcţia economică şi Serviciul comunitar de cadastru si agricultura.

 PREŞEDINTE DE ŞEDINŢĂ,

         COLIN ADRIAN
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                        Eduard Corhana
Municipiul Focşani, 07 aprilie 2009
Nr. 109
      ROMÂNIA                                                                                             ANEXA nr. 6
 JUDEŢUL VRANCEA                                                                             la Hotararea nr.109/07.04.2009                                                                         

CONSILIUL LOCAL 

MUNICIPIUL FOCSANI
CAIET DE SARCINI

Privind, închirierea prin licitaţie publică a suprafetei de 134,54 ha pasune din Focsani, Bolotesti si Slobozia-Ciorasti care apartin domeniului public al municipiului Focsani

       1. DATA ŞI LOCUL DESFĂŞURĂRII LICITAŢIEI PUBLICE

Licitaţia publică va avea loc în data de ______________2009, la sediul Primăriei municipiului Focşani, din b-dul Dimitrie Cantemir nr. 1 bis, ora _____.
        2. OBIECTUL ÎNCHIRIERII:    

        2.1. Obiectul închirierii este pasunea în suprafaţă de 134,54 ha situata în Focşani/Bolotesti/Slobozia-Ciorasti si aparţine domeniului public al municipiului Focşani . Terenul care face obiectul închirierii este identificat in anexele nr.1- 5 la HCL nr.         / 2009 si va fi folosit pentru pasunatul animalelor din speciile ovine si bovine.

      3. DURATA ÎNCHIRIERII : 

    3.1. Pasunea care face obiectul închirierii se închiriază pe o durată de 1 an cu posibilitatea prelungirii pentru anca 2 ani daca respecta conditiile contractuale.

    3.2. Modalitatea de plată şi clauzele speciale se vor stabili prin contractul de închiriere.

.

        4. CARACTERISTICILE ÎNCHIRIERII: - 

     4.1    Pasunea va fi folosita numai pentru pasunatul animalelor  cu respectarea perioadei de pasunat respectiv 1 mai -31 octombrie a fiecarui an.
· se vor introduce pe pasune numai animale inmatriculate si cu actiunile sanitar-veterinare efectuate ;

· se va mentine in bune conditii agricole si de mediu suprafata inchiriata prin:curatare de maracinisuri, plante toxice,pietre, musuroaie, administrare de ingrasaminte etc;

· arderea pajistilor permanente nu e permisa decat cu acordul autoritatilor competente pentru protectia mediului;

· banii obtinuti din fonduri guvernamentale si/sau europene vor fi folositi numai pentru efectuarea de lucrari pe pasune (administrare de ingrasaminte, suprainsamintare, curatare, irigare,etc) sub indrumarea  specialistilor din cadrul DADR si al Primariei ;

· se vor respecta regulile agro-zootehnice si se va muta periodic amplasamentul stanilor in vederea asigurarii fertilizarii unor suprafete cat mai mari de pasune;

· se vor obtine avizele si acordurile legale
         5 . ELEMENTE DE PREŢ:

5.1. Preţul minim al închirierii  este de 250 lei /ha /an.
5.2. Preţul terenului licitat,  va fi cel puţin egal cu cel de la punctul 5.1. de mai sus si va fi indexat anual cu rata inflaţiei.

        6. ÎNCETAREA ÎNCHIRIERII :

    Încetarea contractului de închiriere poate avea loc în următoarele situaţii :

6.1. La expirarea duratei stabilite în contractul de închiriere;

6.2. În cazul nerespectării obligaţiilor contractuale de către chiriaş;

6.3. La dispariţia dintr-o cauză de forţă majoră a bunului închiriat sau în cazul imposibilităţii obiective a chiriaşului de a-l exploata, prin renunţare, fără plata unei despăgubiri;
6.4. În cazul în care terenul îşi schimbă destinaţia.

         7. SOLUŢIONAREA LITIGIILOR:

  Litigiile de orice fel apărute între părţile contractante, în cursul derulării contractului de închiriere, sunt de competenţa instanţelor de judecată.

       8. CONDIŢIILE DE PARTICIPARE LA LICITAŢIE :

       Taxa de participare la licitaţie este de 70,00 lei.

       Garanţia de participare la licitaţie este de 10% din valoarea chiriei pe lot licitat.
       Taxa de participare şi garanţia de participare la licitaţie vor fi depuse la casieria Primăriei municipiului Focşani.

       Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane fizice.În situaţia în care la prima licitaţie ( primul anunţ ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte .

       Persoanele fizice vor depune în copie, următoarele documente :

· buletinul de identitate;

· adeverinta de la Registrul Agricol unde figureaza inscris cu  animale;
· adeverinta de la medicul veterinar privind sanatatea animalelor;
· dovada achitării la zi a taxelor şi impozitelor (certificat fiscal);

· procură autentificată la notar în cazul în care ofertantul participă la licitaţie prin reprezentant.
       9. MODUL DE DESFĂŞURARE AL LICITAŢIEI :

      Ofertanţii interesaţi, persoane fizice, pentru a participa la licitaţia publică organizată în vederea închirierii terenului aparţinând domeniului public al municipiului Focşani, aprobată prin hotărârea consiliului local, vor depune la sediul organizatorului  documentele solicitate şi oferta, nominalizate în anunţul publicitar publicat în ziarul local.
        Termenul de primire al ofertelor nu poate fi mai mic de 20 de zile calandaristice, începând cu data publicării anunţului publicitar.

    9.1  Depunerea ofertelor :

· ofertele vor fi redactate în limba română;

· oferta este fermă, definitivă şi obligatorie pentru participarea la licitaţie.

    9.2 Oferta va cuprinde :

· cererea :

· oferta;

· dovada depunerii la casieria organizatorului licitaţiei a garanţiei de participare reprezentând 10% din valoarea chiriei aferente unui lot, în numerar  sau cu ordin de plată cu viza Trezoreriei municipiului Focşani;

· dovada achitării la casieria organizatorului licitaţiei a taxei de participare în sumă de 70, 00 lei.

     Ofertele de participare la licitaţie se depun într-un singur exemplar.        

     Ofertantul va introduce oferta în două plicuri, astfel :

· plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea închirierii. Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, domiciliul ( adresa) sau sediuil societăţii, asfel încât să se poată restitui acestuia oferta în cazul în care nu a fost adjudecată sau respinsă.

    9.3 Fiecare participant poate depune o singură ofertă pentru un singur lot şi aceasta trebuie semnată.

· Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

· Oferta trebuie să cuprindă toate condiţiile prevăzute în caietul de sarcini.

· Ofertantul va suporta toate cheltuielile aferente prezentării ofertei sale.

          Dacă oferta nu răspunde la cerinţele licitaţiei, aceasta va fi respinsă de comisia de licitaţie.

     În legătură cu ofertele se precizează următoarele :

· oferta reprezintă angajamentul ofertantului în conformitate cu documentele licitaţiei, este secretă     şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;
· revocarea de către ofertant a ofertei după adjudecare, atrage pierderea garanţiei de participare;       

· ofertele aflate sub valoarea preţului minim depornire la licitaţie vor fi excluse.
       Licitaţia are loc la data şi ora stabilită în anunţul de vânzare .

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

       La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

       Preşedintele comisiei de licitaţie descrie bunul imobil-teren, anunţă preţul minim de vânzare stabilit potrivit hotărârii consiliului local, pasul de licitaţie stabilit de comisie şi modul de desfăşurare al licitaţiei.

        În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de preşedintele comisiei. 

        Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

        Preţul minim de pornire la licitaţie este de 250 lei/ha/an. 
        Ofertele pentru care s-au transmis notificări de retragere sau ofertele întârziate se vor restitui nedeschise.

        Daca ofertantul castigator nu se prezinta in termen de 5 zile pentru incheierea contractului, se va organiza o noua licitatie.

           10. GARANŢII:

       În vederea participării la licitaţie ofertanţii, persoanele fizice, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare.

    Ofertanţilor necăştigători li se restituie garanţia de participare pe bază de cerere.

   Garanţia de participare la licitaţie se pierde în următoarele situaţii :

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere;

· în cazul respingerii (excluderii) de la licitaţie de către comisia de licitaţie.

         11. ANALIZAREA ŞI COMPARAREA OFERTELOR:

        La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

       Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

       Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie. Contestaţiile se depun la comisia de licitaţie imediat după adjudecare. Soluţionarea contestaţiilor se face în termen de 2 zile de la data depunerii acestora.

          12. DISPOZIŢII FINALE :

         Ca urmare a adjudecării licitaţiei publice cel care a fost declarat câştigător va trebui să se prezinte la Primăria municipiului Focşani să semneze contractul de închiriere in termen de 3 zile de la data solutionarii eventualelor contestatii.

          Caietul de sarcini se va cumpăra de la sediul organizatorului.

          Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

          Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

	  Preţul caietului de sarcini este de 30,00 lei.


	


PRESEDINTE DE SEDINTA,

       COLIN ADRIAN          

                                                                                         CONTRASEMNEAZA,

                                                                       SECRETARUL MUNICIPIULUI FOCSANI

                                                                                      Eduard Marian Corhana
                         ROMÂNIA                                                                                         ANEXA nr. 7

                    JUDEŢUL VRANCEA                                                               la Hotararea nr. 109/07.04.2009                                                                       

                     CONSILIUL LOCAL                                           
                    MUNICIPIUL FOCSANI
CONTRACT DE ÎNCHIRIERE NR.
    Încheiat  astăzi,     

I. ÎNTRE :

 MUNICIPIUL FOCŞANI, cu sediul în str. D.Cantemir nr.1bis, reprezentată de Ing. Decebal BACINSCHI – primar şi Nataşa NEMEŞ - director executiv, în calitate de locator
              Şi,                                                 ____________________cu domiciliul în                             ​​​​​​​_____ __________________,  în calitate de locatar, s-a încheiat prezentul contract de închiriere în baza Legii nr. 215/ 2001 privind administraţia publică locală, republicata, a Hotărârii Consiliului local al Municipiului Focşani nr. __________ şi procesul verbal de licitaţie din data de ________________.

II. OBIECTUL  CONTRACTULUI :

Art. 1.  Obiectul contractului îl constituie închirierea pasunii evidentiata in anexele nr.1-5 la Hotararea Consiliului Local al municipiului Focsani nr.____________/2009, situata în Focsani/Bolotesti/Slobozia-Ciorasti in  suprafaţa de ____ha, tarla _______, parcela ______. 

Art. 2. Terenul este destinat exclusiv pasunatului animalelor din urmatoarele specii:ovine, bovine.
III. TERMENUL  CONTRACTULUI :

Art. 3.  Închirierea pasunii se face pe o perioadă de 1an, începând cu data predării – primirii terenului, în condiţiile stipulate în prezentul contract si cu respectarea perioadei de pasunat, respectiv 1 mai-31 octombrie 2009, cu posibilitatea prelungirii pentru anca 2 ani daca locatarul respecta conditiile contractuale.

Art. 4.  În cazul în care terenul închiriat este afectat de lucrări impuse de resistematizarea zonei sau capătă altă destinaţie de interes social, locatarul, la somaţia Primăriei municipiului Focşani, va elibera terenul , necondiţionat, în termen de 30 de zile, de la primirea somaţiei.

IV. PREŢUL ÎNCHIRIERII :

 Art. 5.  Preţul chiriei este de                lei/an. Plata primei rate se va face la 1 iunie a fiecarui an.

 Art. 6. Chiria prevăzută la articolul 5 va fi indexată anual cu rata inflaţiei, în condiţile legii, din iniţiativa locatorului.
  MODALITATEA DE PLATĂ:

Art. 7. Suma prevazută la art.5 se va plăti prin ordin de plată, în contul Primăriei municipiului Focşani, nr.                deschis la Trezoreria Focşani sau, în numerar, la casieria locatorului. 
Art. 8.  Plata chiriei anuale se va face in doua  rate: 50% pina la 1 iunie si 50% pana la 1septembrie a fiecarui an. Pentru neplata la termen a sumelor stabilite, se percep majorări de întârziere la nivelul celor stabilite prin lege. 
Art. 9. Totodata locatarul trebuie sa faca dovada achitarii tuturor taxelor stabilite in conformitate cu Codul Fiscal.  
V. ÎNCETAREA ÎNCHIRIERII :
Art. 10.  Închirierea poate înceta din următoarele cauze:
· la somatia Primăriei municipiului Focşani,  motivată de cap. III, Art. 4;
· nerespectarea clauzelor contractuale ;

· neplata la termenele stabilite prin contract,  a chiriei şi penalităţilor datorate;
· schimbarea destinatiei terenului, folosirea pasunii in alte scopuri decat cel pentru care a fost inchiriat terenul ;

· la cererea locatarului, cu conditia notificarii prealabile intr-un termen de minim 60 zile ;

· acordul de vointa al partilor ;

· la expirarea termenului contractului ;

· daca nu face dovada ca banii obtinuti din fonduri guvernamentale si/sau europene sunt folositi  pentru lucrari privind imbunatatirea calitatii pasunii; cu privire la acest aspect Primaria va sesiza Agentia de plati si interventie in agricultura.
Art. 11.  În cazul nerespectării clauzelor contractuale, privind schimbarea destinaţiei şi plata chiriei, contractul încetează de drept şi atrage,  după sine,  plata de despăgubiri.

VI. OBLIGAŢIILE PĂRŢILOR :

 Art. 12. Locatorul are următoarele obligaţii:

· să puna la dispozitia locatarului folosinta pasunii la termenul stabilit;

· sa garanteze locatarului in cauza neatingerea acestuia in drepturile sale din partea oricui;

· sa asigure pasnica si linistita folosinta a terenului.   
 Art. 13. Locatarul (chiriaşul ) are următoarele obligaţii :

· să respecte clauzele prezentului contract, să nu schimbe destinaţia pasunii pentru care s-a făcut închirierea;
· sa achite impozitul pe teren aferent pasunii inchiriate;
· sa practice un pasunat rational pe grupe de animale si pe tarlale;

· introducerea animalelor la pasunat numai la datele si in conditiile stabilite de organele de specialitate;

· sa introduca pe pasune numai animale inmatriculate si cu actiunile sanitar-veterinare efectuate;

· sa nu introduca animalele la pasunat in timpul sau imediat dupa caderea ploilor;

· sa mentina in bune conditii agricole si de mediu suprafata de pasune (curatare de maracinisuri,plante toxice, pietre, musuroaie);

· sa anunte conducerea Primariei in momentul intrarii in contul sau a banilor obtinuti din fonduri guvernamentale si/sau europene;

· banii obtinuti din fonduri guvernamentale si/sau europene sa fie folositi numai pentru efectuarea de lucrari pe pasune (administrare de ingrasaminte, suprainsamintare, curatare, irigare etc) sub  indrumarea specialistilor din cadrul DADR si al Primariei, cu incheierea unui proces-verbal la fiecare lucrare;
· să achite contravaloarea chiriei la termenele stabilite in contract;

· locatarul nu poate să cesioneze prezentul contract de închiriere sau să subînchirieze terenul vreunui terţ ;

· sa respecte regulile agro-zootehnice si sa mute periodic amplasamentul stanilor in vederea asigurarii fertilizarii unor suprafete cat mai mari de pasune;

· să obţină avizele şi acordurile legale.

VII. CONTROLUL :
Art. 14. Controlul asupra modului în care se respectă prevederile prezentului contract se efectuează de împuterniciţii Primăriei municipiului Focşani
VIII. LITIGII:
Art. 15. Litigiile, de orice fel, ce vor decurge din exercitarea prezentului contract, dacă nu vor fi soluţionate pe cale amiabilă, vor fi rezolvate prin instanţa de judecată .

Art. 16. Pe toată durata închirierii, cele doua părţi se vor supune legislatiei, în vigoare,  în România.

IX. FORŢA  MAJORĂ:

Art. 17. În caz de forţă majoră,  părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 10 zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

 Art. 18.  Dacă în termen de 30 zile de la declararea forţei majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. De asemeni, fiecare parte are obligaţia de a face cunoscut, în scris, încetarea condiţiei de forţa majoră .

X. DISPOZITII FINALE:
Art. 19. Prezentul contract, privind închirierea terenului evidentiat in anexele nr.1-5 la Hotararea Consiliului Local al municipiului Focsani nr.     /2009, situat în Focsani/Bolotesti/Slobozia-Ciorasti, s-a încheiat în 3 (trei) exemplare, din care unul se înmânează locatarului.
. 

                               LOCATOR,                                                                                LOCATAR,

            PRIMAR,                           DIRECTOR EXECUTIV,                           

 Ing. Decebal BACINSCHI                 Nataşa NEMEŞ                                                                        

              Direcţia administraţie publică locală

                            Liviu POGOREVICI


           Serviciul juridic-contencios,  administrarea

            domeniului public şi privat, publicitate
                    Marta- Carmen GHIUŢĂ      
PRESEDINTE DE SEDINTA,     

        COLIN ADRIAN

                                                                                           CONTRASEMNEAZA,

                                                                      SECRETARUL MUNICIPIULUI FOCSANI,

                                                                                         Eduard Marian Corhana
